האדמה הגדולה

האדמה הגדולה (באנגלית: The Big Country) הוא סרט מערבון אפי אמריקאי  משנת 1958 בבימויו של ויליאם ויילר, עם גרגורי פק, צ'רלטון הסטון, צ'ארלס ביקפורד, ברל אייבס, קרול בייקר וג'ין סימונס בתפקידים הראשיים.

התסריט מבוסס על רומן של דונלד המילטון . העלילה היא על איש הצי לשעבר, שמגיע למערב בכוונה להינשא ולהקים בית ומשפחה ומוצא את עצמו מעורב בסכסוך אלים בין שני בעלי אדמות חמיו לעתיד ושכנו עם בניו חמומי המוח.

השחקן המקסיקני אלפונסו בדויה  המשחק בתור ראמון, אחראי ראשי על הסוסים בחווה, מת מהתקף לב שמונה ימים לאחר סיום הצילומים.

תקציר העלילה
ג'יימס מקאיי (גרגורי פק), ימאי לשעבר ואיש ספנות עשיר ממרילנד נוסע בכרכרה לפגוש את ארוסתו פטרישה טריל (קרול בייקר) בתו של בעל חוות בקר ענקית, הנרי "מייג'ור" טריל (צ'ארלס ביקפורד) במערב הישן של אמריקה.

לתחנת המעבר מגיע סטיב ליץ' (צ'רלטון הסטון), הפועל הראשי של החווה, כדי להביא אותו לארוסתו. ליץ' חשק בפטרישה אך היא העדיפה את ג'יימס ולכן הוא עוין אותו. בחווה פוגש ג'יימס את ארוסתו וגם את מרגרט מרגון (ג'ין סימונס) שמשמשת כמורה באזור.

ג'יימס לא מודע לסכסוך הקשה בין מייג'ור לחוואי רופוס הנסי (ברל אייבס) וארבעת בניו הפראיים ובעיקר בכורו באק (צ'אק קונורס). כאשר ג'יימס נוסע בכרכרה עם פטרישה, מתנפלים עליו בני הנסי קושרים אותו בחבלים ומתעללים בו כדי לבזותו. השמועה מגיעה למיג'ור והוא מגייס את אנשיו שמגיעים לחוות הנסי, גורמים לנזק ואחר כך תופסים את שלושת בניו ומפליאים בהם את מכותיהם. רק באק מצליח להימלט.

בחוות מייג'ור נערך נשף מפואר לרגל אירוסיהן של ג'יימס ופטרישה. את החגיגה מפסיק רופוס הנסי שמגיע עם רובה ומזהיר את מיג'ור ואנשיו כי לא ישתוק להבא.

ג'יימס מבין שהמאבק הוא על שליטה באדמות ובעיקר על אדמת ששם נמצא מקור המים היחיד באזור והוא בבעלות מרגרט שירשה אותה מסבה. ללא הודעה מראש הוא יוצא רכוב מצויד במפה ומצפן, מגיע למקווה המים, פוגש במרגרט ומשכנע אותה למכור לו את המקום, שם הוא רוצה לבנות חווה ומקור המים ישרת את שתי המשפחות.

פטרישה ואביה אכולי דאגה וחושבים שהוא אבד במדבר. הם שולחים אנשים לחפש אותו בראשות ליץ' כשהוא חוזר מכנה אותו ליץ' "שקרן" וג'יימס לא מגיב. פטרישה מטיחה בו שהוא פחדן וג'יימס מבין שהם לא מתאימים ועובר לגור בעיירה הסמורה.

לפני שהוא עוזב הוא מזמין את ליץ' לקרב אגרופים שנגמר בתיקו (אחת מסצנות קרבות האגרופים הארוכות בקולנוע).

הבורים של מייג'ור מניסים את הפרות של הנסי ממקור המים. הוא מורה לבאק להביא אליו את מרגרט ומורה לה לחתום על מסמך מכירת אדמתה. היא אומרת לו שכבר מכרה אותה לג'יימס.

פטרישה מגיעה למלון בו מתגורר ג'יימס ואומרת לו שהיא רוצה לחזור אליו אבל כשהוא מגלה לה שרכש את שטח מקור המים שישרת את שתי החוות, היא מטיחה בו מילים קשות ונמלטת מהמקום.

מייג'ור מגייס את אנשיו למלחמה כי להשיב את מרגרט אבל ליץ' יודע שלא זאת הסיבה למלחמה. בינתיים מגיע ג'יימס לחוות הנסי ומתעמת עם באק. רופוס מציע להם דו-קרב אקדחים לפי החוקים. באק יורה ומחטיא, ג'יימס יורה על האדמה וכאשר באק רוצה לפגוע בו שוב, יורה בו אביו והורג אותו.

בינתיים מתפתח קרב גדול בין אנשי מייג'ור ואנשי רופוס. לבסוף קורא רופוס להפסיק את היריות. הוא יוצא למול מייג'ור ובדו-קרב נהרגים שניהם.

האנשים עוזבים וג'יימס רוכב עם מרגרט לקראת עתיד חדש.

צוות השחקנים
שם השחקן/יתשם הדמותהערותגרגורי פקג'יימס מקאיצ'רלטון הסטוןסטיב ליץ'עובד ראשיצ'ארלס ביקפורדמיג'ור הנרי טרילבעל חווהברל אייבסרופוס הנסיבעל חווהקרול בייקרפטרישה טרילבתו של מייג'ורג'ין סימונסג'ולי מרגוןמורהאלפונסו בדויהראמוןאחראי על הסוסים בחווהצ'אק קונורסבאק הנסיבכורו של רופוס

פרסים
 ברל אייבס זכה בפרס אוסקר לשחקן המשנה הטוב ביותר ולפרס גלובוס הזהב לשחקן המשנה הטוב ביותר - סרט קולנוע.
 ג'רום מורוס היה מועמד לפרס אוסקר לפסקול המקורי הטוב ביותר.
 ויליאם ויילר היה מועמד לפרס באפט"א לסרט הטוב ביותר.

קישורים חיצוניים

 קדימון לאדמה הגדולה, באתר יוטיוב
 האדמה הגדולה, באתר TCM
 נעימת הנושא של האדמה הגדולה, באתר יוטיוב
 בטי דייוויס ואנתוני קווין מעניקים פרס אוסקר לשחקן משנה לברל אייבס על משחקו בהאדמה הגדולה, באתר יוטיוב

קטגוריה:מערבונים
קטגוריה:סרטי 1958
קטגוריה:סרטי גרגורי פק
קטגוריה:סרטי יונייטד ארטיסטס
קטגוריה:סרטים אמריקאיים מבוססי ספרים
קטגוריה:סרטים אפיים
קטגוריה:סרטים באנגלית
קטגוריה:ערכים שבהם תבנית בריטניקה אינה מתאימה
קטגוריה:סרטי ויליאם ויילר
קטגוריה:סרטים המבוססים על רומנים אמריקאים
קטגוריה:סרטים שצולמו בקליפורניה